CELEX: 31995D0509
Language: el
Date: 1995-12-01 00:00:00
Title: 95/509/ΕΚ: Απόφαση της Επιτροπής, της 1ης Δεκεμβρίου 1995, για τη χορήγηση αδείας στα κράτη μέλη να επιτρέπουν προσωρινά την εμπορία σπόρων προς σπορά κουκιών (Vicia faba L. partim) που δεν πληρούν τις απαιτήσεις της οδηγίας 66/401/ΕΟΚ του Συμβουλίου

Avis juridique important

|

31995D0509

95/509/ΕΚ: Απόφαση της Επιτροπής, της 1ης Δεκεμβρίου 1995, για τη χορήγηση αδείας στα κράτη μέλη να επιτρέπουν προσωρινά την εμπορία σπόρων προς σπορά κουκιών (Vicia faba L. partim) που δεν πληρούν τις απαιτήσεις της οδηγίας 66/401/ΕΟΚ του Συμβουλίου  

Επίσημη Εφημερίδα αριθ. L 292 της 07/12/1995 σ. 0033 - 0033

ΑΠΟΦΑΣΗ ΤΗΣ  ΕΠΙΤΡΟΠΗΣ της 1ης Δεκεμβρίου 1995 για τη χορήγηση αδείας στα κράτη μέλη να επιτρέπουν προσωρινά την  εμπορία σπόρων προς σπορά κουκιών (Vicia faba L. partim) που δεν πληρούν τις απαιτήσεις της οδηγίας  66/401/ΕΟΚ του Συμβουλίου (95/509/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά  κτηνοτροφικών φυτών  (1), όπως τροποποιήθηκε τελευταία από την πράξη προσχώρησης της Αυστρίας, της  Φινλανδίας και της Σουηδίας, και ιδίως το άρθρο 17, την αίτηση που υπέβαλε το Ηνωμένο Βασίλειο, Εκτιμώντας: ότι στο Ηνωμένο Βασίλειο η παραγωγή χειμερινών ποικιλιών κουκιών (Vicia faba L. partim) που  ανταποκρίνονται στις απαιτήσεις της οδηγίας 66/401/ΕΟΚ σε σχέση με την ελάχιστη βλαστική ικανότητα  ήταν ανεπαρκής κατά το 1995 και, για το λόγο αυτό, δεν μπορεί να καλύψει τις ανάγκες της χώρας  αυτής 7 ότι είναι αδύνατον να καλυφθούν ικανοποιητικά οι ανάγκες αυτές με σπόρους , που προέρχονται από  άλλα κράτη μέλη ή τρίτες χώρες να πληρούν όλους τους όρους που καθορίζονται στην προαναφερόμενη  οδηγία 7 ότι, ως εκ τούτου, είναι σκόπιμο να δοθεί άδεια στο Ηνωμένο Βασίλειο να επιτρέψει, για περίοδο που  λήγει στις 31 Δεκεμβρίου 1995, την εμπορία σπόρων προς σπορά των προαναφερομένων ειδών που  υπόκεινται σε λιγότερο αυστηρές απαιτήσεις 7 ότι, επιπλέον, θα πρέπει να δοθεί άδεια στα άλλα κράτη μέλη, τα οποία μπορούν να προμηθεύουν το  Ηνωμένο Βασίλειο με τέτοιους σπόρους που δεν πληρούν τις απαιτήσεις της οδηγίας, να επιτρέπουν την  εμπορία των σπόρων αυτών 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής  Σπόρων προς σπορά και Γεωργικών, Δενδροκηπευτικών και Δασικών Φυτών προς φύτευση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Χορηγείται άδεια στο Ηνωμένο Βασίλειο να επιτρέπει, για μια περίοδο που  λήγει στις 31 Δεκεμβρίου 1995, την εμπορία στο έδαφός τους 4  000 τόνων κατ' ανώτατο όριο σπόρων  προς σπορά κουκιών (Vicia faba L. partim) χειμερινών ποικιλιών, οι οποίοι δεν πληρούν τις  απαιτήσεις που καθορίζονται στο παράρτημα ΙΙ της οδηγίας 66/401/ΕΟΚ σχετικά με την ελάχιστη  βλαστική ικανότητα, με την προϋπόθεση ότι πληρούνται οι ακόλουθοι όροι: α)  η βλαστική ικανότητα να είναι τουλάχιστον 75  % καθαρών σπόρων 7 β)  η επίσημη ετικέτα πρέπει να φέρει τις ακόλουθες ενδείξεις «ελάχιστη βλαστική ικανότητα 75  %». Άρθρο 2 Χορηγείται άδεια στα άλλα κράτη μέλη πλην του αιτούντος κράτους μέλους να επιτρέπουν, με  τους όρους που καθορίζονται στο άρθρο 1 και για τους λόγους που επικαλούνται τα κράτη μέλη που το  ζητούν, την εμπορία στο έδαφός τους των σπόρων που επιτρέπεται να διαθέτουν στο εμπόριο σύμφωνα με  την παρούσα απόφαση. Άρθρο 3 Τα κράτη μέλη ανακοινώνουν αμελλητί στην Επιτροπή και στα άλλα κράτη μέλη τις διάφορες  ποσότητες σπόρων προς σπορά που φέρουν ετικέτα και που επιτρέπεται να διατίθενται στο εμπόριο στο  έδαφός τους σύμφωνα με την παρούσα απόφαση. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 1 Δεκεμβρίου 1995. Για την Επιτροπή Franz FISCHLER Μέλος της Επιτροπής